
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,       

ŞTIINŢĂ, TINERET ŞI SPORT 

Bucureşti, 9 februarie 2009
Nr. 29/347
RAPORT

asupra proiectului de Lege privind modificarea şi completarea art. 2 din Legea nr. 539/2001

 pentru acordarea dreptului Editurii Academiei Române, Bibliotecii Academiei Române şi Casei Oamenilor de Ştiinţă

 de a obţine şi folosi mijloace extrabugetare
(Plx. – 669/2008)
1. În baza prevederilor art. 135 din Regulamentul Camerei Deputaţilor, republicat, Comisia pentru învăţământ, ştiinţă, tineret şi sport a primit spre dezbatere, în fond proiectului de Lege privind modificarea şi completarea art. 2 din Legea nr. 539/2001 pentru acordarea dreptului Editurii Academiei Române, Bibliotecii Academiei Române şi Casei Oamenilor de Ştiinţă 
de a obţine şi folosi mijloace extrabugetare. (Plx – 669/ 4 noiembrie 2008)
Pentru întocmirea raportului, Comisia a analizat avizul Consiliului Legislativ, avizul Comisiei juridice, de disciplină şi imunităţi şi Punctul de vedere al Guvernului.
Proiectul de Lege are ca obiect de reglementare modificarea şi completarea art. 2 din Legea nr. 539/2001 pentru acordarea dreptului Editurii Academiei Române, Bibliotecii Academiei Române şi Casei Oamenilor de Ştiinţă de a obţine şi folosi venituri proprii, vizând, în principal, rezolvarea unor probleme de natură salarială.
2. În funcţie de obiectul şi conţinutul său, proiectul de Lege face parte din categoria legilor ordinare, conform prevederilor art. 73 din Constituţia României, republicată, împrumutând acest caracter de la actul normativ de bază asupra căruia se intervine legislativ.
3. La lucrările Comisiei au fost prezenţi un număr de 26 deputaţi, din totalul de 31 membri. În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de Lege au participat ca invitaţi dna. Oana Adriana Badea –  Secretar de stat în Ministerul Educaţiei, Cercetării şi Inovării, dl. Florin Filip  – Vicepreşedinte al Academiei Române, dl Demeter Andras – Secretar de stat în Ministerul Culturii, Cultelor şi Patrimoniului Naţional şi dna Valeria Nistor – Director General în Ministerul Finanţelor Publice.
4. Potrivit prevederilor art. 75 alin. (1) din Constituţia României, republicată şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Cameră decizională.

5. În urma dezbaterii, în şedinţa din 4 februarie 2009, Comisia propune Plenului, cu unanimitate de voturi, adoptarea proiectului de Lege cu următoarele amendamente:

Anexă

I. AMENDAMENTE ADMISE   

	Nr.crt.
	Text Lege nr. 539/2001
	Text adoptat de Senat
	Text propus de Comisie

(autorul amendamentului)
	Motivare

	1.
	LEGE pentru acordarea dreptului Editurii Academiei Române, Bibliotecii Academiei Române şi Casei Oamenilor de Ştiinţă de a obţine şi folosi mijloace extrabugetare
	Titlul Legii: Lege privind modificarea şi completarea art. 2 din Legea  nr. 539/ 2001 pentru acordarea dreptului Editurii Academiei Române, Bibliotecii Academiei Române şi Casei Oamenilor de Ştiinţă de a obţine şi folosi mijloace extrabugetare
	Titlul Legii: Lege privind modificarea şi completarea Legii  nr. 539/ 2001 pentru acordarea dreptului Editurii Academiei Române, Bibliotecii Academiei Române şi Casei Oamenilor de Ştiinţă de a obţine şi folosi mijloace extrabugetare

	Se înlocuieşte în tot textul legii sintagma venituri extrabugetare cu venituri proprii pentru corelare cu Legea nr. 500/2002 privind finanţele publice

	2.
	
	ARTICOL UNIC. – Articolul 2 din Legea nr. 539/2001 pentru acordarea dreptului Editurii Academiei Române, Bibliotecii Academiei Române şi Casei Oamenilor de Ştiinţă de a obţine şi folosi mijloace extrabugetare, publicată în Monitorul Oficial al României, Partea I, nr. 658 din 19 octombrie 2001, se modifică şi se completează după cum urmează:
	ARTICOL UNIC. –Legea nr. 539/2001 pentru acordarea dreptului Editurii Academiei Române, Bibliotecii Academiei Române şi Casei Oamenilor de Ştiinţă de a obţine şi folosi mijloace extrabugetare, publicată în Monitorul Oficial al României, Partea I, nr. 658 din 19 octombrie 2001, se modifică şi se completează după cum urmează:

	Pentru corelare legislativă

	3.
	
	---
	1. Titlul legii se modifică şi va avea următorul cuprins:

„Lege pentru acordarea dreptului Editurii Academiei Române, Bibliotecii Academiei Române şi Casei Oamenilor de Ştiinţă de a obţine şi folosi venituri proprii”
	Pentru corelare legislativă

	4.
	Art. 1. - Editura Academiei Române, Biblioteca Academiei Române şi Casa Oamenilor de Ştiinţă, instituţii publice finanţate din bugetul de stat, vor putea realiza şi utiliza venituri extrabugetare din prestarea unor servicii specifice fiecăreia, în condiţiile prezentei legi. 


	---
	2. Articolul 1 se modifică şi va avea următorul cuprins:

„Art. 1. - Editura Academiei Române, Biblioteca Academiei Române şi Casa Oamenilor de Ştiinţă, instituţii publice finanţate din bugetul de stat, vor putea realiza şi utiliza venituri proprii din prestarea unor servicii specifice fiecăreia, în condiţiile prezentei legi.”
	Pentru corelare legislativă

	5.
	„Art. 2.-(2) Destinaţia acestor sume poate fi: achiziţia de mijloace fixe, dotări independente, plata de publicaţii şi tipărituri diverse, inclusiv drepturi de autor, amenajare şi dezvoltare de sedii.”
	1. Alineatul (2) va avea următorul cuprins:

„(2) Destinaţia acestor sume poate fi: amenajare şi dezvoltare de sedii, achiziţia de mijloace fixe, dotări independente, plata de publicaţii şi tipărituri diverse (redactarea, culegerea, paginarea şi corectura manuscriselor, servicii de tipărire, legătorie, finisare şi difuzare, inclusiv plata drepturilor de autor şi a remuneraţiilor cuvenite colaboratorilor), premierea propriilor salariaţi ce au contribuit direct sau indirect la realizarea veniturilor extrabugetare, precum şi acordarea tichetelor de masă.”
	3. La articolul 2 alineatul (2)  se modifică şi va avea următorul cuprins:

„(2) Destinaţia acestor sume poate fi: amenajare şi dezvoltare de sedii, achiziţia de mijloace fixe, dotări independente, plata de publicaţii şi tipărituri diverse (redactarea, culegerea, paginarea şi corectura manuscriselor, servicii de tipărire, legătorie, finisare şi difuzare, inclusiv plata drepturilor de autor şi a remuneraţiilor cuvenite colaboratorilor), premierea propriilor salariaţi ce au contribuit direct sau indirect la realizarea veniturilor proprii, precum şi acordarea tichetelor de masă.”
(Comisia)

	Pentru rigoarea şi corectitudinea redactării 
Pentru corelare legislativă

	6.
	
	2. După alineatul (2) se introduc două noi alineate, alin. (3) şi (4), cu următorul cuprins:
„(3) Cuantumul premiilor, precum şi personalul încadrat cu contract individual de muncă ce beneficiază de premii, potrivit alin. (2), se stabilesc de conducerea fiecărei instituţii publice, cu consultarea sindicatelor sau, după caz, a reprezentanţilor salariaţilor, pe baza criteriilor stabilite de Academia Română. Pentru conducătorii instituţiilor publice, premiile se aprobă de ordonatorul principal de credite.
(4) Directorul Editurii Academiei Române este asimilat, în ceea ce priveşte salarizarea, cu funcţia de subsecretar de stat.”
	4. La articolul 2, după alineatul (2), se introduce un nou alineat, alineatul (3), cu următorul cuprins:

„(3) Cuantumul premiilor, precum şi personalul încadrat cu contract individual de muncă ce beneficiază de premii, potrivit alin. (2), se stabilesc de conducerea fiecăreia dintre instituţiile publice prevăzute la art. 1, cu consultarea sindicatelor sau, după caz, a reprezentanţilor salariaţilor, pe baza criteriilor stabilite de Academia Română. Pentru conducătorii instituţiilor publice, premiile se aprobă de ordonatorul principal de credite.”
(Comisia)

Se elimină
	Pentru rigoarea şi corectitudinea redactării


              PREŞEDINTE,







  SECRETAR, 

           Prof. univ. dr. Cristian Sorin DUMITRESCU




          Mihai RADAN

                                                                                                               Consilier,
                                                                                                                 Ioan VOICA 

